Covid-19: Nog 13 mense sterfDr. Zweli Mkhize (Foto: Jairus Mmutle/GCIS) Altesaam 5 951 bevestigde gevalle van die nuwe koronavirus wat Covid-19 veroorsaak is nou in Suid-Afrika aangemeld, ’n toename van 304 gevalle in die afgelope 24 uur. Nog 13 sterftes is intussen in die land aangemeld. Die sterftes is in die Wes-Kaap, Gauteng, KwaZulu-Natal en die Oos-Kaap aangemeld. Dit bring die dodetal op 116 te staan. Dr. Zweli Mkhize, minister van gesondheid, het Vrydagaand in sy jongste verklaring gesê 2 382 pasiënte in Suid-Afrika het reeds van Covid-19 herstel. Altesaam 9 992 Covid-19-toetse is sedert Donderdag uitgevoer. Altesaam 217 522 toetse is tot op hede in die land gedoen. Die Wes-Kaap is steeds die provinsie met die meeste gevalle van Covid-19 (2507) gevolg deur Gauteng met 1 507 gevalle. So lyk herstel van pasiënte per provinsie: Wil jy op die hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief. *Maroela Media is bewus daarvan dat daar soms teenstrydighede is in die Covid-19-syfers wat in berigte aangehaal en op grafieke aangedui word. Die syfers word egter net so oorgedra uit inligting wat van die departement van gesondheid ontvang word. – Red.